Esperti mediċi jirrakkomandaw dan Hekk kif f'ħafna pajjiżi għaddej il-programm ta' tilqim, għalkemm il-virus qed ikompli ukoll jinfiex, diversi esperti mediċi qed jirrakkomandaw li mir-riċerka li qed issir qed jinstab li hu aktar effettiv li jintlibsu żewġ maskri flok maskra waħda. Qed jingħad li żewġ maskri fuq xulxin iwasslu biex jimblukkaw sa 70 fil-mija ta' dak li joħroġ mill-ħalq. Fost dawk li qed jitkellem fuq l-effettività taż-żewġ maskri hemm Dr. Anthony Fauci, li hu l-espert fuq il-mard infettiv fl-Istati Uniti. Fi kliem u stess, "jekk għandhom maskra waħda, u inti tpoġġi oħra fuqu, m'hemmx dubju li din tkun aktar effettiva. Din hi r-raġuni għaliex illum aktar u aktar nies qed jilbsu maskri doppja jew imorru għal maskra N95." Iċ-Ċentru għall-Prevenzjoni u l-Kontroll tal-Mard fl-Istati Uniti mhux qed tgħid li l-pubbliku għandu jilbes żewġ maskri, imma qed tgħid li b'żewġ maskri ikunu imblukkati sa 70 fil-mija ta' dawk li joħroġ mill-ħalq. Ir-riċerkaturi imma sabu li hemm maskri li huma effettivi aktar minn oħrajn. Jisħqu li anke l-materjal użat jagħmel differenza. Isemmu li maskri N95 għandhom madwar 97 fil-mija filtrazzjoni ta' partiċelli. L-istess riċerkaturi jisħqu li xi maski li saru fid-djar għandhom filtrazzjoni fqira ħafna xi drabi ta' 1 fil-mija biss. Riċerkaturri minn Wake Forest Baptist Medical Centerr evalwaw xejn inqas minn 400 tip ta' maskri. Mir-riċerka li għamlu sabu li l-aħjar maskri hu li jkun doppji.